da da da fr da en da da da fr da en da da da ja en fr da da da da da da da da da da da da da da da da da da da da da da da da da en en da nb da da da da da da nb fr da da da da da da da da da da da fr da da da da da da en de da de de en sv da da
Hørte pigeskrig da Emilie Meng forsvandt: Blev fejet af banen af politiet
I en ny bog om Emilie Mengs forsvinden, fremgår det at en ung kvinde hørte pigeskrig den nat hvor Emilie forsvandt. Hun fortæller også at hun senere blev fejet af banen af politiet, da hun fortalte dem om sin oplevelse.
I morgen udkommer bogen “Emilie Meng mysteriet - Pigen der forsvandt”, her forsøger bogens to forfattere Bo Norström Weile og Jesper Vestergaard Larsen at finde ud af, hvad der skete med den unge pige, den nat hun sporløst forsvandt, på vej hjem fra stationen i Korsør, det skriver B.T.
I bogen står to nye vidner frem og fortæller om deres oplevelser om natten og i døgnet efter Emilies forsvinden.
Det ene af de to vidner - en ung kvinde, fortæller i bogen at hun hørte skrig og en mandestemme samme morgen, som Emilie Meng forsvandt.
Den unge kvinde sov hos sin mor på Motalavej i Korsør, ikke langt fra den sti hvor Emilie Meng formodes at være gået ad om morgenen den 10. juli 2016, hvor hun forsvandt.
Det var i de tidlige morgentimer at den unge kvinde blev vækket, af hvad hun i bogen beskriver som et “højt, skingert skrig udstødt af lungernes fulde kraft”. Umiddelbart kort efter, hørte hun en mandestemme. Kvinden kunne ikke høre hvad der blev sagt.
Da den unge kvinde senere på dagen, fandt ud af at der var en teenagepige som var forsvundet i området, kontaktede hun med det samme politiet. Her fortalte hun om de skrig hun havde hørt tidligt om morgenen. Men ifølge bogen blev hun “fejet af banen” af politiet - og hun hørte aldrig for politiet igen efterfølgende.
Kvinden er ikke alene om at have hørt pigeskrig den morgen, hvor Emilie forsvandt. En udviklingshæmmet beboer, som bor på et bofællesskab i området ved Motalavej, har tidligere stået frem i et program på DR og fortalt at han hørte skrig netop den morgen.
“En pige. Jeg hørte hende godt om natten. Hun skreg,” fortalte manden.
Brutal gældsinddrivelse: Satte ild til skyldner
Så en hvid varevogn ved Regnemarks Bakke
Kvinden som hørte en pige skrige, er ikke den eneste som har oplysninger om det første skæbnesvangre døgn efter den unge piges forsvinden.
En anden kvinde - Karina Jensen, står nemlig også frem i bogen. Hun beretter hvordan hun sammen med en kollega omkring klokken 23.30 den 10. juli 2016, kom kørende ad Vestre Ringvej ved Borup - altså godt og vel omkring 20 timer efter at Emilie Meng sidst var set i live.
Her ser hun en stor hvid varevogn som holder parkeret på parkeringspladsen ved Regnemarks Bakke, præcis samme sted som Emilie fem og en halv måned senere bliver fundet død. Varevognen holdt med lyset tændt og gyngede kraftigt fra side til side.
“Hun kunne ikke se nogen i bilen, men det var tydeligt, at der var nogen derinde. Og det, de havde gang i, lignede ifølge Karina Jensen noget, der hørte til i soveværelset. Ikke på en afsides landevej”, står der i bogen.
Karina Jensen satte kollegaen af, og kørte ad samme vej tilbage.
Her så hun at varevognen fortsat holdt parkeret på parkeringspladsen, men den var ikke længere i bevægelse. Da hun passerede bilen forsøgte hun at se ind i den, men hun kunne ikke få øje på nogen.
Hun tænkte ikke nærmere over oplevelsen med varevognen, før at politiet efterlyste en hvid varevogn, da Emilie blev fundet død i en sø ved Regnemarks Bakke den 24. december - der kom hun i tanke om sin oplevelse den sommeraften tilbage i 2016.
“Hun kiggede straks på sin vagtplan for at sikre sig, at det var den weekend, hun havde været på arbejde. Det var det. Hun var nødt til at kontakte politiet,” lyder det i bogen.
Ifølge Karina Jensen var politiet mest interesseret i, om den varevogn hun havde set var hvid eller grå - men det var hun ikke sikker på, da vognens lygter havde blændet hende. Hun kunne heller ikke sige hvilken model der var tale om, og efterfølgende hørte hun heller ikke fra politiet igen.
Karina Jensen er den dag i dag stadig bange for, at det kan have været Emilie Meng, der var inde i den hvide varebil sent søndag aften den 10. juli.
Travl nat: Måtte rykke ud til 7 brande på én time
NyhederFie Laursen i tårer: Fjerner sønnen
NyhederSidste år blev det revet væk fra hyldrene: Nu melder Lidls butikker igen klar
NyhederTidligere hærchef: Putins hær 'på randen til ​​sammenbrud'
Udland55-årig mor smider tøjet foran yngre mænd: - De elsker det
NyhederI morgen skal du slå til: Her er strømmen nærmest gratis
UdlandLeveringsbud får et chok: Hvad sker der lige her?
UdlandTo tyve bryder ind hos Amanda: Tog det eneste hun bad dem om at efterlade
UnderholdningStor nyhed fra McDonald's: Lancerer snart Happy Meals for voksne
58-årig fuld mand ville til Fanø: Endte med at forsøge at kapre færge
Fik anmeldelse om slingrende bilist: Politiet stoppede mand med skyhøj promille
Politiet finder nedgravet lig: 3 personer anholdt
Drukneulykke i Aalborg: 5-årig pige omkommet
Gravide Louise Borglit blev dræbt i Elverparken i 2016: Nu er 28-årig mand sigtet
Mand gik amok i Rema 1000: Slog og tog kvælertag på medarbejder
45-årig mishandlet til døde af kærestepar: Fik indsprøjtning med WC-rens
Kvinde gik amok på genbrugsplads: Endte med at koste hende bilen
17-årig stjal for mere end 50.000 kroner i Bilka med 'smart trick': Nu er fælden klappet
Pølsehorn lukker dansk motorvej
El-prisen stiger med flere 1.000 kroner: Se hvor mange penge du kan spare på din el-regning
Mand vandt 56.5 millioner kroner på en aften
Danskernes rådighedsbeløb bliver mindre og mindre: Sådan kan du spare flere 1.000 kroner måned efter måned
Her er de bedste Rosévine til prisen
Se din boligværdi på 30 sekunder helt gratis
El-priserne kan eksplodere med en stigning på 148% i 2022: Sådan kan du muligvis spare flere 1.000 kroner
© Media Group Denmark ApS
Nyheder24 Annoncering Privatlivspolitik og cookies Cookiedeklaration Cookie Leverandør info